Ένα σκάφος με πρόσφυγες έδεσε το Μεγάλο Σάββατο στο λιμάνι του Αργοστολίου, με τους επιβαίνοντες να είναι όλοι καλά στην υγεία τους. Θα φιλοξενηθούν στο 1ο Σύστημα Προσκόπων Αργοστολίου. «Είναι χαρά και τιμή μας να φιλοξενήσουμε 50 συνανθρώπους μας» δηλώνει ο αντιπεριφερειάρχης του νησιού.

Εντοπίστηκε λίγο μετά τις 2 το μεσημέρι

Χθες, σκάφος με 50 πρόσφυγες (οικογένειες από Συρία, Ιράκ και μία οικογένεια από το Αφγανιστάν) εντοπίστηκε λίγο μετά τις 2 το μεσημέρι 28 ναυτικά μίλια νοτιοδυτικά της Κεφαλονιάς και στη συνέχεια κατευθύνθηκε -με συνδρομή του Λιμενικού Σώματος- προς το λιμάνι του Αργοστολίου.

Οι επιβαίνοντες είναι όλοι καλά στην υγεία τους και προσωρινά θα φιλοξενηθούν στο 1ο Σύστημα Προσκόπων Αργοστολίου.

«Χαρά και τιμή»

«Το αναστάσιμο τραπέζι της Κεφαλονιάς, σήμερα το βράδυ έχει τη χαρά και την τιμή να φιλοξενήσει 50 συνανθρώπους μας» τονίζει μεταξύ άλλων ο αντιπεριφερειάρχης Κεφαλονιάς, Παναγής Δρακουλόγκωνας.